Etter Molotov–Ribbentrop-pakten ble Latvia innenfor den sovjetiske innflytelsessfæren, og sammen med en rekke andre tysk-baltere forlot Radetzky landet, hvor mange slo seg ned i Reichsgau Wartheland og Danzig-Westpreussen. Også Radetzky slo seg ned i Posen i Wartheland. Den 13. desember 1939 gikk han inn i SS med medlemsnummer 351254. Han nådde graden Sturmbannführer. Han ble under krigen tilknyttet Sonderkommando 4a i Einsatzgruppe C som bedrev massemord på sivile i tysk-okkuperte områder.